CELEX: 62018TN0510
Language: fi
Date: 2018-08-22 00:00:00
Title: Asia T-510/18: Kanne 22.8.2018 – Kaddour v. neuvosto

15.10.2018   
            
            
               FI
            
            
               Euroopan unionin virallinen lehti
            
            
               C 373/19
            
         
      Kanne 22.8.2018 – Kaddour v. neuvosto
      (Asia T-510/18)
      (2018/C 373/21)
      Oikeudenkäyntikieli: englanti
      
         Asianosaiset
      
      
         Kantaja: Khaled Kaddour (Damaskos, Syyria) (edustajat: solicitor V. Davies ja solicitor V. Wilkinson)
      
         Vastaaja: Euroopan unionin neuvosto
      
         Vaatimukset
      
      Kantaja vaatii, että unionin yleinen tuomioistuin
      
                  —
               
               
                  kumoaa vuoden 2018 toimenpiteet siltä osin kuin niitä sovelletaan Kaddouriin ja
               
            
                  —
               
               
                  velvoittaa neuvoston korvaamaan Kaddourille tästä kanteesta aiheutuvat oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanne koskee Syyriaan kohdistettavista rajoittavista toimenpiteistä annetun päätöksen 2013/255/YUTP (1) muuttamisesta 28.5.2018 annettua neuvoston päätöstä (YUTP) 2018/778 (EUVL 2018, L 131, s. 16) ja Syyrian tilanteen johdosta määrättävistä rajoittavista toimenpiteistä annetun asetuksen (EU) N:o 36/2012 (2) täytäntöönpanosta 28.5.2018 annettua neuvoston täytäntöönpanoasetusta (EU) N:o 2018/774 (EUVL 2018, L 131, s. 1) siltä osin kuin näitä toimenpiteitä sovelletaan kantajaan (vuoden 2018 toimenpiteet).
      Kantaja vetoaa kanteensa tueksi kolmeen kanneperusteeseen.
      
                  1)
               
               
                  Ensimmäinen kanneperuste, jonka mukaan vuoden 2018 toimenpiteisiin liittyy ilmeinen arviointivirhe.
               
            
                  2)
               
               
                  Toinen kanneperuste, jonka mukaan kantajaan on sovellettava neuvoston päätöksen 2013/255/YUTP, sellaisena kuin se on muutettuna neuvoston päätöksellä (YUTP) 2015/1836 (3), 27 ja 28 artiklaa, ja neuvoston asetuksen (EU) N:o 36/2012, sellaisena kuin se on muutettuna neuvoston asetuksella (EU) 2015/1828 (4), 15 artiklan 1 kohdan b alakohtaa.
               
            
                  3)
               
               
                  Kolmas kanneperuste, jonka mukaan vuoden 2018 toimenpiteillä loukataan kantajan perusoikeuksia sellaisina kuin niitä suojataan Euroopan unionin perusoikeuskirjassa ja/tai Euroopan ihmisoikeussopimuksessa siltä osin kuin kyse on kantajan oikeudesta maineensa kunnioittamiseen, omaisuudensuojasta ja suhteellisuusperiaatteesta.
               
            
         (1)  Syyriaan kohdistettavista rajoittavista toimenpiteistä 31.5.2013 annettu neuvoston päätös 2013/255/YUTP (EUVL 2013, L 147, s. 1).
      
         (2)  Syyrian tilanteen johdosta määrättävistä rajoittavista toimenpiteistä ja asetuksen (EU) N:o 442/2011 kumoamisesta 18.1.2012 annettu neuvoston asetus (EU) N:o 36/2012 (EUVL 2012, L 16, s. 1).
      
         (3)  Syyriaan kohdistettavista rajoittavista toimenpiteistä annetun päätöksen 2013/255/YUTP muuttamisesta 12.10.2015 annettu neuvoston päätös (YUTP) 2015/1836 (EUVL 2015, L 266, s. 75).
      
         (4)  Syyrian tilanteen johdosta määrättävistä rajoittavista toimenpiteistä annetun asetuksen (EU) N:o 36/2012 muuttamisesta 12.10.2015 annettu neuvoston asetus (EU) 2015/1828 (EUVL 2015, L 266, s. 1).